Na internete sa začali objavovať rôzne dohady o tom, ako by mohol pripravovaný Google Pixel 3 vyzerať. Zopár skúsenejším používateľom sa podarilo extrahovať živé pozadia z Androidu 9.0 Pie. V tomto článku si ukážeme, ako je ich možné stiahnuť a nainštalovať na vaše zariadenie.
Len pre Android 6.0 a vyšší
Ako nadpis napovedá, na inštaláciu týchto živých tapiet musíte mať zariadenie, ktoré disponuje Androidom 6.0 Marshmallow a novším. V balíku sa nachádza celkovo 28 tapiet, ktoré sú rozdelené do dvoch skupín: "Come Alive" a "Living Universe". Tieto pozadia sú viac ako len animované videá, pretože reagujú na vami prehrávanú hudbu, upozornenia, časové obdobie, či pohyby.
Návod na inštaláciu
Na inštaláciu originálneho balíčeka z firmvérov Pixelov je nutné mať Android 9.0 Pie, alebo Custom ROM v tejto verzii. Keďže najnovšia verzia tohto operačného systému je zatiaľ len na minime zariadení, vývojári naportovali tieto pozadia pre smartfóny s Androidom 6.0 a vyšším. Ďalšou podmienkou je, aby váš procesor bol typu ARM64 (taký procesor má drvivá väčšina zariadení). Vývojár rozdelil aplikáciu na dve verzie. Jedna je pre smartfóny s verziou operačného systému Android od 6.0 po 7.1, druhá je od Androidu 8.0 po Android 8.1. Je tomu tak, pretože Android 7.1 Nougat nepodporuje audio vizualizáciu tapiet. Na niektorých zariadeniach od spoločnosti Samsung, či Xiaomi, je nutné mať nainštalovanú aplikáciu Tapety Google, ktorá je dostupná zadarmo v Obchode Play.
Ďalšie články k téme: